Հարցին օբյեկտիվ պատասխանելու համար անհրաժեշտ կլիներ ամիսներով մոնիթորինգ իրականացնել ձեր նշած ուղղություններով՝ (TV, Radio, Social Media)։ Կփորձեմ այդուհանդերձ կիսվել անձնական դիտարկումներով։ Հեռուստաընկերությունները, իրենց բնորոշ կերպով սկզբում լռում էին, կամ տալիս էին կցկտուր տեղեկություններ շարժման վերաբերյալ, ինչը սակայն, սկսվեց փոխվել շարժման թափ հավաքելու հետ զուգահեռ։ Գործը հասավ անգամ շատերի համար զարմանալի մի երևույթի՝ Շանթ հեռուստաընկերությունը պարբերաբար ուղիղ եթեր էր ապահովվում իրադարձությունների կիզակետից։ Եթե համեմատենք այս հեռուստաընկերության գործելաոճը օրինակ՝ 2015 թվականի «Էլեկտրիկ Երևան» շարժումը լուսաբանելու հետ, ապա տարբերությունը ակնառու է։